Mestská   časť   Bratislava  -  Nové  Mesto
__________________________________________________

Materiál na zasadnutie
Miestneho zastupiteľstva 
Dňa: 26. 6. 2012

N á v r h
Na prenájom školských priestorov na ZŠ Kalinčiakova 
pre EIS Bratislava s.r.o. za účelom prevádzkovania súkromnej školy
––––––––––––––––––––––––––––––––––––––––––––––––––––––––––––––––-

Predkladá :                                        				Materiál obsahuje :                                    
Mgr. Rudolf Kusý                					1. Návrh uznesenia                                 
starosta MČ BNM	                        				2. Dôvodovú správu                                        
			     				        		3. Zmluva o nájme 

                                                                                                      

Spracovateľ:                                                               	            Stanovisko právnej
Dušan Noga						                        skupiny:
riaditeľ ZŠ Kalinčiakova					            - súhlasné

Na rokovanie prizvať :

jún 2012

N á v r h   u z n e s e n i a

Miestne zastupiteľstvo

s c h v a ľ u j e

prenájom nehnuteľnosti v k. ú. Nové Mesto, obec Bratislava III – Nové Mesto, okres Bratislava III, evidovanej v katastri nehnuteľností Správou katastra pre hlavné mesto SR Bratislavu na LV č. 3749, a to:
-	pozemku registra „C“ KN parc. č. 15140/8 – zastavané plochy a nádvoria o výmere 1428 m2, budova školy so súpisným číslom 117 v katastrálnom území Nové Mesto, 
na ktorom sa nachádza sedem učební – č. 4.21, 4.18, 4.03, 4.04, 4.05, 4.06 a 4.07, kabinet   č. 4.20, ktoré sú situované na 4. podlaží. K uvedeným priestorom prislúchajú dve chodby – č. 4.17 a 4.09 a sociálne zariadenia pre chlapcov a dievčatá - č. 4.13, 4.14, 4.15, 4.16, 4.10 a 4.12. Celková výmera podlahovej plochy prenechávaná Prenajímateľom Nájomcovi do nájmu je 522,42 m2 vnútorných plôch.

Pre  súkromnú školu EIS Bratislava s.r.o, Koprivnická 4301/9A, Bratislava 841 01, IČO: 46519335, ako prípad hodný osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov na dobu určitú piatich rokov počnúc 01.7.2012, za nájomné časti školských priestorov na ZŠ Kalinčiakova vo výške:

 18,59 €/m2/rok, čo je 9 711,79 €/rok

a/ bez pripomienok

b/ s pripomienkami

Dôvodová správa
Základná škola Kalinčiakova 12; Bratislava – Nové Mesto má v súčasnosti nevyužité školské priestory, do ktorých predpokladala umiestniť pripravované gymnaziálne triedy. Nakoľko sa projekt spojenej školy Kalinčiakova nerealizoval, tieto priestory sú nevyužívané. 
Budova ZŠ Kalinčiakova ul. je navrhovaná ako 25 triedna škola s kapacitou 500 až 550 žiakov. V súčasnosti v šk.r. 2011/2012 mala škola 13 tried a 262 žiakov, teda jej kapacita je využitá na cca 50%. V najbližších rokoch nepredpokladáme, vzhľadom na zameranie školy, že počet tried na škole presiahne 14  a počet žiakov 350. 
Súkromná  škola s vyučovacím jazykom anglickým EIS Bratislava s.r.o. plánuje zriadiť v priebehu niekoľkých rokov 13 tried (po jednej triede v ročníku)  s maximálnym počtom žiakov 260. Momentálne škola nie je zaradená do siete škôl v SR, plne sa bude financovať z vlastných zdrojov a z príspevkov jej rodičov.
Pri plnom plánovanom budúcom vyťažení oboch škôl 14 tried s počtom žiakov 350 a 13 tried s počtom žiakov 260 (27 tried, 610 žiakov), na škole bude nutné vykonať stavebné úpravy aby si škola udržala súčasnú  kvalitu (udržanie počtu odborných učební, telocvičných priestorov, priestorov pre školský klub a pod.). 
Vzhľadom na momentálny finančný stav školy a jej cca 50% využiteľnosť prenajatie priestorov pre súkromnú školu pomôže čiastočne vyriešiť financovanie školy a skvalitní jej priestorové vybavenie vzhľadom na plánované investície súkromnej školy EIS Bratislava s.r.o..
Pozitívom môže byť i prejavený záujem školy EIS Bratislava s.r.o. vzájomne participovať na spoločných výchovno – vzdelávacích projektoch. 
Prenajatie priestorov prinesie nutné zmeny v doterajšej organizácii. Určité obmedzenia pre ZŠ Kalinčiakovu, náročnejšie zostavovanie rozvrhov na zabezpečenie rozličných režimov škôl, aby mohli plniť svoje školské programy – zamerania. Zvýšené nároky na vyučujúcich a personál oboch škôl. Zároveň bude nutné vykonať zmeny v školskom programe, ktorý sme plánovali realizovať vo volebnom období riaditeľa školy a oboznámiť radu školy s nastávajúcimi zmenami. Zároveň bude musieť škola zrušiť dlhodobý prenájom Karate klubu Monarch Bratislava. 
Napriek hore uvedeným skutočnostiam, škola je schopná pristúpiť k riešeniu danej situácie tak, aby vyhovovala obom stranám. 

Návrh na prenájom školských priestorov bol prerokovaný v školskej komisii 04.06.2012 a školská komisia ho odporučila schváliť: 	s pripomienkami
bez pripomienok